
^^■Icf comença la dança general, en la qual 
BHH tracta com la Mort diu e avisa a totes les 
criatures que posen esment en la brevitat de 
lur vida, e que no-n facen major cabal d'aquell 
que ella mereix. E axiraeteix los diu e requir 
que vegen e ogen bé çò que los savis prehica- 
dors los diuen e amonesten en cascun jorn, do- 
nant-los bò e sà consell, que pugnen en fer bones 
obres, per que hagen complit perdó de lurs pe- 
cats. En après, seguint amostrant per esperien- 
ça çò que diu, crida e requir a tots los stats del 
món que vinguen de lur bon grat o contra la lur 
voluntat. E començant, diu axí: 

Parla la Mort 

Yo la Mort, certa a totes criatures 
qui són e han ésser el món durant, 
requir e dich: Oh home, per què cures 
de vida tan breu, en un punt passant? 
Puix que en lo món no ha tan fort gegant 
qui del arch meu se puga deliurar, - 
cove que muyres con yo The 'mpenar 
ab ma sageta cruel traspassant. 

Bé és follia del tot manifesta 
que cregués tu, home, que altri morrà 
e tu romandràs, pus fas bona festa 
i del teu bon regent, e que durarà. 



No stas segur si en uq punt venrà 
demunt teu soptada corrupció 
4e granula, o carboncle o inflor 
aytal que V teu cors tot se desfarà. 

Quet penses, per ésser minyó valent 
o infant de dies, que luny yo staré 
e qu'entro que sies vell impotent 
la raia venguda perlongaré? 
Faç-te assaber que yo aplegaré 
a tu fora d'hora, no gens curós 
de que sies jove ni vell xacros, 
car qual yo-t trobas tal te-n menaré. 

La plàtica amostra ésser veritat 
tot quant yo dich, que en res no hà íallença: 
la santa Scriptura, ab certenitat, 
sobre tot dona sa ferma scntença, 
a tot-hom dihent: Façau penitença, 
con menys cuydeu morrà voslra persona: 
si no, vejau lo frare qui us sermona, 
mirau què diu la sua sapiença: 

Parla lo P/ehicador 

Senyors bells y honrats, la santa Scriptura 
demostra e diu que cascun hom nat 
la Mort ha tastar, anch que sia dura, 
car no porta al món sinó d'un sol plat: 
e papa o rey, o bisbe sagrat, 
cardenal o duch, e comte excelent 
o emperador, ab tota lur gent 
qui són el món, los és morir forçat. 

Senyors, treballau en fer bones obres, 
no havent fiança en vostres alts stats, 
que no-us hi valran grans tresors ni dpbles 
a la Mort, qui té sos llaces parats. 

)igau, gemegants, los vostres pecats 

ant cora pugau, ab satisfacció, 

i alcançar voleu complit perdó 

r Aquell qui perdona Is defalts passats. 

Feu çò que-us dich, sens que no-us tralingueu, 
)uix que la Mort ja comença ordenar 
ina aspra dança, de hon no porèu, 
oer cosa qui sia en lo món, scapar: 
\ la qual diu ell que volrà amenar 
nos tots, gitant los seus filats arreu. 
Obriu les orelles, que are ohireu 
de sa xerimía un trist botzinar. 




Diu la Mort 

A mortal dança tots los nats yo cride, 
qui són en lo món, de qualsevol stat: 
lo qui no vulla aplegar a ma crida, 
fer-l'he venir bentost aparellat: 
puix que r bon frare jaus ha prehicat 
que tots vos n'aneu a fer penitencia, 
lo qui no-y volgués metre diligència 
per mi no porà més ésser sperat. 

Primerament crida dues donsellçs a la suü 
dança 

Menen aquesta ma dança present 
estes donzelles que veheu formoses: 
vingueren elles de molt mal talent 
a ohir los meus cants qui són doloroses. 
Mas no-ls hi valran les lurs flors e roses 
ni abillaments que metres solien. 
De mi, si poguessen, partir volrien: 
mas no-u poran, que són les mies sposes. 

A aquestes y a tots, per la formosura 
daré legesa, la vida jaquida, 
e despullament per la vestidura 
per sempre jamés molt trista, avorrida: 
daré pels palaus mesura complida 
de rònechs sepulcres dedins pudents, 
e per los menjars vermens corrohents 
qui mengen dehins la lur carn pudrida. 

E puix lo sant Pare és molt alt senyor, 
que en tot lo món no trobaria par, 
d'aquesta dança serà guiador; 
levant-se la capa, començ de dançar. 
No és are temps de perdons donar 
ni de celebrar ab gran cerimònia, 
que prest li faré sentir acrimonia: 
dançau Pare sant, no-us feu gens pregar. 

Diu lo Pare sant 

Ay de mi trist, quina cosa tan fort! 
Yo qui tractava ab tan gran prelacía 
haver a passar de present la mort 
e gens no valre-m çò que dar solia! 
Gràcies e honors e gran senyoria, 

cuydant yo sols viure el món, vaig tenir! 
Puix que a tu, Mort, no puch ja defugir, 
valga-m Jesús e la Verge Maria. 



Diu la Mort 

En Pare sant, enujar-vos no ha 
d'anar en ma dança qu'he ordenada, 
lo mantó vermell de poch vos valrà; 
de tot quant féreu n'haurèu la soldada. 
No-us profitarà haver fet la Crohada, 
bisbes provehir ni dar beneficis: 
ací morireu sens fer més bullicis. 
Dançau, Emperayre, ab cara pagada. 

Diu VEmperador 

Què porà ésser que tant sens pahor 
m'amena al ball seu per força, a desgrat? 
Bé crech qu'és la Mort, qui no ha dolor 
dhom gran qui-y sia, oh atribulat! 
No-y hà negun rey ne comte sforçat 
qui are-m puga oferir sa valença? 
Mas no-y haurà algú qui d'ella m' defense, 
car ja me-n sent lo cervell contorbat. 

2 

Diu la Mort 



Oh Emperador molt gran e potent, 
nous neguitegeu, pus temps no és tal 
que-us deliuras vostre imperi ne gent, 
ne or ne argent, ne altre me tal. 
Ací perdreu tot lo vostre cabal 
que atresorareu ab gran tirania, 
fahent batalles, de nits e de díe. 
Preneu ací mort. Vinga V Cardenal. 

Diu lo Cardenal 

Ay mare de Déu! que no puga torçre 
aquesta dança hon me fan anar! 
Per molt que yo vulla, no me-n sé storçre; 
no sé hon vaja, prench-me a tremolar. 
Per dar beneficis als meus criats, 
tostemps, perdent nits scrivint, treballí. 
Are yo-ls membres me sent tots torbats, 
que pert la vista, e no puch ohir! 

Diu la Mort 

Reverent pare, )Dé-us fiu assaber 
que ací haurien, forçós, aplegar 
en aquesta dança, hon yous he fer 
are tan bell punt un poquet suhar. 
Per vos lo món cuydareu trastornar, 
volent ésser papa, haver senyoriu: 
mas no serà, per est present estiu. 
Vos, Rey poderós, veniu a dançar. 

Diu lo Rey 

Yo no aprenguí jamés de dançar 
en negun ball ne en dança salvatge: 

are poré, yo las! veure y pensar 
què val honor, ne força ne línatge. 
Gastar sol ésser de la Mort usatge, 
axi del rich com d aquell qui 's menor: 
lo qui-s presa menys haurà Tavantatge, 
en cendra serà cascú tornador. 

Diu la Mort 

Veniu noble Rey tan alt coronat, 
axí famós de sforç e de proesa: 
en altre temps bé fós acompanyat 
de molt grans pompes e de gran noblesa; 
mas, de present, aquesta vostra altesa 
haureu de lexar per fer-me plaher, 
e poch n'haurèu de la vostra riquesa. 
Are a vós toca, noble Cavaller. 

Diu lo Cavaller 

A mi no apar. Mort, cosa arrengada, 
que leix les armes e vaja a dançar 
a semblant dança, de plors abeurada, 
que contra Is vius has volgut ordenar. 
Segons aytals noves, cove lexar 
mercès e terres que gonyí del rey: 
mas, a la fi, no veig altre remey 
qui d'esta carrera m* puga liurar. 

Diu la Mort 

Cavaller noble, agosat e leuger, 
façau bona cara en vostra persona: 
no és are temps de comptar diner, 
ojau ma cançó en quin ayre entona. 
Ací yous faré voltar una stona; 
e après, veureu com meten lo frè 

als bandolers qui roben Taliè. 
Dançau, gros Abat, ab vostra corona. 

Diu VAbat 

Puix profitós fuy als religioses, 
de tal dança, amichs, yo no só content: 
en ma cetla havia dels plats sabroses; 
no curava anar menjar al convent. 
Donar m'heu fermat com yo no consent 
fer semblant via, car pren-me-n recel; 
si temps yo tinch, provoque e appel': 
mas fer no-s pot, que pert l'enteniment. 

Diu la Mort 

Abat, en beneyt, xalant viciós, 
no gayre curós de vestir celici, 
abraçau-me are, sereu lo meu spos, 
car molt cobejareu plahers e vici. 
Disposta m' teniu al vostre servici: 
e puix vostra som, lexeu fellonía. 
que-m plau del tot la vostra companyia. 
E are, Scuder, veniu al ofici. 

Diu lo Scuder 

Vídues, donzelles, dolgau-vos de mi, 
que-m fan, per força, jaquir les amors; 
la Mort me lançà aquell ham seu tan fi, 
a mi fan dançar dança de dolors. 
Certes, no porten richs fermalls ne flors 
los qui 'n ella dancen, mas gran legesa. 
Ay de mi, las! que en tan gran altivesa 
discorreguí pel món servint senyors. 

Diu la Mort 

Oh Scuder polit, d'amor portant-veu, 
lexau les amors de tota persona; 
veniu e veureu ma dança rodona, 
e als dançadors acompanyareu. 
Mirau lur figura, tal tornareu 
que aymada s^lguna veure-us no volrà: 
hajau bon conort, puix fer-se axí ha. 
Veniu vos, Degà, iros no-us mostreu. 

Diu lo Degà 

Còm, yo axí torne fora-senyat? 
Cuydem fugir, e no-n trobe carrera. 
Gran renda havia, e bon deganat 
e molt de blat en la mia panera. 
Noresmenys d'açò, stava yo 'n spera 
d'ésser provehit d'algun bon bisbat: 
ara la Mort trameté-m comanat. 
Mal senyal veig, pus me-n fa anar darrera. 

Diu la Mort 

En rich cobejós, altívol degà, 
que vostres diners baratàs en or; 

n pobres y a vídues tancàs la mà, 
e mal despenguéreu vostre tresor. 
No vull que stigau ja més en lo chor, 
exiu prest defora, jaquint peresa, 
que yo-us mostraré venir a pobresa. 
Veniu, Mercader, al ball qui 's de plor. 

Diu lo Mercader 

A qui lexaré totes mes riqueses 
e mercaderies d'ultra la mar? 
Ab moltes trafiques e sotileses 
gonyí çò que tinch en cascun logar. 
Sus are la Mort me vingué cridar. 
Què serà de mi? Yo no sé què-m faça! 
Oh Mort, lo teu laç aquest me streny massa! 
Adéu, mercaders, que vaig a finar! 

Diu la Mort 

D' are en avant no cureu passar Flandes, 
d*ací no-us mogau, queus he sobrependre 
ab ma botiga de riques holandès: 
de gràcia les done, no les vull vendre. 
Sols úna n' vejau, vos ha de uU-pendre, 
cahent boca-dents en ma botigueta, 
puix bé-y entrareu, anch que sia streta. 
E vós, en Canonge, vullau-me atendre. 

Diu lo Canonge 

Ves-te-n are, Mort, fes-me aquest plaher, 
que vaig-me-n al chor gonyar racció; 
no vull dançar ni amich teu ésser, 
car solaçant visch sens torbació; 
are poch hà tenguí provisió 
d'esta canongía que 1' bon prelat 
donà-m, de la qual yo som ben pagat. 
Vaja r qui vuUa a ta vocació. 

Diu la Mort 

Canonge amich, no és pas lo camí 
aqueix que-us pensau, veniu volenter: 
lo sobrepelliç axí prim e ti 
levau-vos de sus, e irèu més leuger. 
Daré-us consell qui bò us ha de saber: 
girau-vos a Déu, fahent penitencia, 
car contra vós és donada sentencia. 
Feu-vos ençà, en Metge rialler. 

Diu lo Metge 

La fi d'Avicena va m enganar, 
qui-m dava cor que lonch temps yo viuria, 
bé governant-me a dinar e sopar, 
lexant lo beure après que dormiria. 
Ab tal sperança, cuydí gonyaria 
diners en gran copia, malalts curant; 
mas ara yo veig que me-n va portant 
la Mort ab sí, e no-y val burlaria. 

Diu la Mort 

Gordau bé, en Metge, la vostra orina, 
vejau si en res vos hi cal smenar: 
vos mestre sabent sou en medecma 
e hom entès per saber comanar. 
Mas are la Mort vos vé demanar, 
e gens no penseu que-us ha lexar viure: 
no li vullau donchs ja més contrastar. 
Que danç lo Pagès bascos de que viure. 

Diu lo Pagès 

Còm! obs serà que danç lo conrador 
qui may la mà no tragué de la rella? 

Cerca, si-t plau, més leuger ballador, 
lexa-m, oh Mort, que ab altre m'aparelle. 
Yo menge porch, y a voltes ovella, 
e és mon ofici ferm treballar, 
laurant les terres per lo pà sembrar: 
per què no cure de ta cantarella. 

Diu la Mort 

Si r treball vostre fon sempre sens art» 
jamés altruy no furtant en la terra, 
allà en la glòria eternal haureu part; 
fent altrement, haureu pena a soferre. 
Ab tant, arranjau vos la cabellera; 
veniu a mi, que bé-us arresaré, 
çò que fiu ad altres a vos faré. 
En Monge brunesch, preneu la carrera.- 

Diu lo Monge 

Lahor e glorïa sia per sempre 
al alt Senyor, qui-m port ab pietat 
al seu Reyalme, llà-hon yo contemple 
en per tostemps la sua magestat. 
De carçre molt scur, vinch a claredat, 
hon alegria hauré, menys de tristor; 
per poch treball hauré gran gaudior. 
Mort, no m'espante de ta feredat. 

Diu la Mort 

Si regla santa del orde mongesch 
gordareu del tot, sens altre delit, 
no hajau dupte de que sou inscrit 
el libre vidal, segons que entreveig: 
mas si faherfeu çò que fer yo veig 
als qui-s desvien fora de la Regla, 

vida us donaran qui serà molt negra. 
Dançau, n'Usurer^dexaat tràfiqueig. 

Diu V Usurer 

E axí donchs me covendrà morir? 
Dona-m açò gran enuig e tristesa. 
E còm! no poria a mi subvenir 
tot lo meu or, e argent e riquesa? 
Emperò la Mort yo veig tan encesa, 
que vé vers mi, e, cruel, m'agarrota, 
après que-m sobrà ab la sua scomesa. 
Tal fa bells ulls, que no-y veu gens ni gota. 

Diu la Mort 

Traydor Usurer, home viciós, 
ab mi venir bé crech yo que no-us plau: 
mas puix de usura sou tan cobejós, 
per gonyar diners ja tot vos cremau. 
Que d'açò haureu bon castich cregau: 
per què, a aquell Déu qui 's omnipotent 
que ell vos perdó tots jorns demanau. 
Veniu, vos Frare' menor, al moment. 

Diu lo FVare 

Dançar no li scau a mestre famós 
tant com yo-u som en la Religió: 
jatsia captayre, visch viciós, 
e molts desigen ohir mon sermó. . 
Are-m diheu de seguir aytal so? 
Dançar no volria, si-m puch flixar. 
Ay las, trist de mi! que-m calrà lexar 
honors e delit, que-u vuUa, que no. 

Diu la Mort 

Mestre famós, de sotil donant mostra, 
qui 'n totes les arts fós conexedor, 
no-us aílijau, e sclariu la faç vostra, 
que haureu passar per esta dolor. 
Yo-us menaré davant un sabidor 
qui sap les arts d'un novell mou perfet; 
sabreu de legir per altre decret. 
Are, n'Ermità, veniu al tenor. 

Diu V Ermità 

Algú, per molt que haja viscut en Term, 
no és escusat de que mort no senta; 
ben cert, estime que no-y hà res ferm: 
e pus a Déu plau, e a rai contenta, 
yo-1 pregue que al foch, lo qual tant tormenta 
aquells mal vivents, no sia hic mès 
ne que V vil Satan no-m donga la empenta. 
£ qui no-s contenta tampoch no ha res. 

Diu la Mort 

Gran seny mostrau, clamant al Senyor 
al qual instantment curareu servin 

si bé-l servireu n'baurèu galiardó 
eo lo seu Regne hon haveu venir. 
Malgrat açò, sou tengut de s^n^ir 
en aquest ball meu^ ab vostra barbaça: 
oclure tot-hom, aquest' és ma caça. 
Que r Recaptador vinga après de mi. 

Diu lo Recaptador 

Assats he yo a fer en recaptar 
çò que per lo rey tinch en obligança; 
per què yo no puch ne menys dech dançar 
en aquest ball, que no *s ma costumança. 
Vull^me-n anar de pressa, sens tardança, 
per uns diners que a cobrar som tengut, 
car he sperat e n'és lo temps vengut: 
mas veig lo camí tancat fora usança. 

Diu la Mort 

Veniu ací prompte sens més trigar, 
reteu los soborns, que no-us faran nosa, 
puix vostra vida f ó en treballar 
còm robarien la gent freturosa. 
Asseure-us porèu en aquesta losa 
hon, de les Rendes deturant los passes, 
donareu compte dels vostres traspasses. 
Dançau, Sagristà, qu*és covinent cosa. 

Diu lo Sagristà 

Oh Mort, yo-t pregue que tingues esment 
de mi qui som un minyó de pochs dies: 
de Déu no tenguf yo coneximent, 
ne volguí pendre ne seguir ses vies. 
Fia-t de ma amiga, com d'altres fies, 
qu'ella satísfaça del mal qu'he fet: 
puix perdre no pots ja may lo teu dret, 
yo allà iré, si tu m'hi trameties. 

Diu la Mort 

En Sagristanet de mala companya, 
ja no haveu spay de fer lo garneu 
ne de tranuytar ab los de la canya, 
fahent les obres qüe vós bé sabeu. 
Anar a carreres ja no porèu, 
ne presentar joyes a vostra amiga: 
si tant vos vol, que en loch vostre are vingfi; 
axí ma datiça abdos bé tancareu. 

Çò que diu la Mort als qui no nomena 

Algú qui no sia ací nomenat, 
de qualsevol stat o condició, 
li mane que vinga bentosfcuj^at 
en lo meu ball, menys d'escusació. 
James no he de rebre excepció^ 
ne altre libell ne declinatòria: 
los qui bé feren hauran sempre glòria, 
los ma! vivents hauran damnació. 

Diuen los qui han passar per la mort 

Puix qu'és axí, que a morir tots haveni, 
sens altre remey, mester bé serà 
que ab pura consciença tots treballem 
en servey de Déu, qu'és lo més certa. 
Car ell és principi, fi e mijà; 
de hoíi, si li plau, obtendrèm folgança, ' 
jatsia la Mort, ab molt dura dança ; 

metent-nos el rotlle, amena-ns dellà. 

, jorn del Judici 

parra qui haurà fet servici. 

Un rey vendrà perpetual, 
vestit de nostra carn mortal: 
del cel vendrà tot certament 
per. fer del segle jutjament. 

Ans que V Judici no serà 
un gran senyal se mostrarà: 
lo sol perdrà la resplendor, 
la ter,ra tremirà de pór. 

Après, se badarà molt fort, , 
donant semblant de greu conort, 
e mostrar s' han ab crits e trons 
les infernals confusions. 

Après, serà un fort senyal 
d'un terratrèmol general: 
les pedres pel mig se rompran 
e les montanyes se fenran. 

La lluna no darà claror, 
ans mostrarà molt gran negror: 
nuUa stela no lluhirà, 
e del cel caure mostrarà. 

Del cel gran foch devallarà, 
com a sofre molt pudirà: 
la terra cremarà ab furor, 
la gent haurà molt gran terror. 

Los homens qui prop mar seran 
a les montanyes fugiran: 
iran cridant molt congoxats, 
seipblaran folls e desolats. : 



Una gn'ai^ trompa sonarà 
qui morts e vius despertarà: 
cascun cors Tarma cobrarà, 
qui 's bò o mal aquí parra. 

Llavors no haurà hom talent 
de riqueses, d'or ni d*argent: 
de res no haurà hom desír, 
mas tan solament de morir. ^ 

De morir seran llurs talents, 
e fort sclafír-los han les dents: 
no-y haurà negú qui no plor, 
tot-hom del món serà en tristor. 

Los puigs e plans seran eguals: 
aquí seran los bons e Is mals, 
los reys, duchs, comtes e barons 
qui de llurs fets retran rahons. 

Après, vendrà terriblement 
lo fíll de Déu omnipotent: 
a morts e vius judicarà, 
qui bé haurà fet allà aparrà. 

Los infants qui nats no seran, 
dedins los ventres cridaran 
e diran tots plorosament: 
Ajuda-ns Déu omnipotent. 

Lo fíll de Déu qui jutjarà 
a tots les plagues mostrarà: 
donarà als bons vida etemal, 
als mals infern perpetual. 

Mare de Déu, pregau per nos, 
pus sou mare dels pecadós, 
que bona sentencia hajam 
e paradís possehiscam. 

Vosaltres tots qui escoltau, 
devotament a Déu pregau 
de cor, ab gran devoció, 
que-ns aport a salvació. 

Al jorn del judici 
parra qui haurà fet ser vici.. 



CANT NiSTICH 



A LA PASSIÓ DE NOSTRE SENYOR JESUCRIST 

al tò del contrapas llarch 




{rcador, tingues esmena, 
tingues dolor del Redemptor sempre! 
Per un teu pecat 
seràs castigat, 
si no-n tens dolencia: 
per un teu pecat 
sefas castigat, 
si no confesses la veritat 
Guarda que no visques descuydat! 
Grans treballs lo Crist passava 

per salvar los pecadors! 

Dins del hort, suava sanch e ayga: 

los nostres pecats foren la causa 

de tan greu dolor. 

E patí tristor 

per la nostra amor, 

stant dins Thort, fent oració. 
En la sua galta molt sagrada 

falsament Judes hi ha besat: 

e Is Juheus ab molt gran crueltat, 

tots molt rigoroses 

e fort spantoses, 

Jesús Natzarèn han demanat. 

Con a aquells irats 

Juheus malvats, 

postrats davant la sua presencia, 

ab gran reverencia 



Jesús infinit 

los hi hagué dit: 

—Qui cercau Icrs meus ^michs?— 

tan prestament'en terra caygueren, 

que ja may alçar-se no pogueren 

fins que Jesús ne fon servit. 

En après, que ells alçats s' hagueren 
e que 1 prengueren, 
sa persona tan sagrada 
molt fortment han-la lligada. 
Oh quant cruelment varen lligar 
la divina Omnipotencia, 
donant-li molt gran dolencia! 
soferint ab paciència 
con l'escupien 
aytan com podien 
en sa cara divinal, 
gitant lo per terra. 

Oh quina tristesa! 
Oh quina gran pena! 
Oh quin mal tan gran! * 
Oh Senyor universal 
e Déu eternal, 

quanta fou la vostra paciència! 
Oh Rey de la Glòria, 
donau-nos memòria 
que no us ofengam! 

A casa d'Anas, pres e lligat, 
la Omnipotencia, 
ab gran crueltat 
e inobediencia, 
pres e lligat 
per nostre pecat, 
en un pilar arrimat 
lo Crist la nit ha passada. 
Si fou scarnit e vituperat, 
con fou scarnit e bofetejat 
per un vil criat, .: 



oh e quant ingrat! 
dihent-li 1' Crist, pus li ha donat: 
—Verament digues en qu* he errat, 
ab tal que digues la veritat!— 

Davant Pilat fou ell presentat, 
essent ja gran díe, 
fou ell presentat e preguntat. 
Tot preguntant- li, l' jutge li deya, 
e digué Pilat: 

— Ab veritat, est Rey de Judeya? 
—Puix que-u dius, per què no-u has de creure?— 
respos la Omnipotencia. 
E digué Pilat:— No digues 
que sia ton Regne 
ni que tu pretengués 
haver hi administrat — 
E parlant als de Judeya: 
—Causa no li trobe, -Pilat deya. 

Tot-hora s'aparella, 
ab molt gran prestesa, 
en cridar sentencia ab violència 
a la divina Omnipotencia. 
E en llur presencia 
Pilat, lo jutge malvat, 
sols per dexar-los contents 
féu-lo acotar al moment. 
Sis cruels butxins l'han agafat, 
a una columna Than lligat: 
cinch mil açots li han dats, 
y una corona de spines 
posaren en son divinal cap. 

Dolcíssim Jesús benigne, 
qui és que-us ha coronat 
de setanta-dues spines 
aqueix vostre molt divinal cap? 
Ay! qués la causa nostra supèrbia, 
lo nostre pecat, 
que fos acotat 

4 



e fos coronat 

lo Crist ab tan gran cruesa! 

Per sceptre li han posat 
en la mà una canya verda, 
oh quina tristesa! 
e ab gran prestesa 
han-lo agafat, 

manant Pilat que al balcó V tragnessen. 
—Ecce homo ha cridat, 
ací teniu l'hora nafrat, 
axí acotat, 
axí coronat! 

Mirau si no és prou castigat: 
si no, castigau-lo vosaltres.— 
Tots cridaren: — 7b//^^ tolle, 
sia crucificat aquest home — 

E prenent forma lo seu procés, 
dos testimonis cercaren 
qui jurassen falsament, 
sentenciant a la creu 
lo Verb divina!; 
e al Calvari la-y fan portar 
en ses spatlles sagrades. 

Sa mare qui l'encontrà, 
ab dolor aguda, 
sa mare qui l'encontrà, 
molt afadigat, 
en lo carrer d'amargura, 
lo seu cor se li smayà 
de tan gran tristura, 
vehent son Fill sens figura, 
de cap a peus axí maltractat 

Arribant al munt Calvari, 
molt prest l'han clavat en creu; 
donaren-li vinagre e fel, 
e una llançada 
a la mamella sagrada, 
fou a ell donada 

d*un soldat cruel. 

Oh Rey de la glòria, 
puix vos haveu mort 
per la nostra amor, 
pensem cada díe un* hora 
en la vostra mort e passió! 

Pecador, tingues dolor 
dedins les tues entranyes, 
plorant vives llàgrimes! 
De bon cor jo demane perdó 
al Rey de la glòria, 
de cor demane perdó 
jo gran pecador. 




bES HOf^ES DE UR PASSIÓ 




|enyor, que puga cantar 
jo-us demane per favor, 
sols per poder esplicar 
les coses qui-s van obrar 
en la Mort e Passió. 



A les sis, lo Salvador, 
del Dijous sant a la tarda, 
per mostrar-nos la sua amor, 



va ordenar lo Redemptor 
la cena santa y sagrada. 

La gran amor que-ns portava 
ab obres ha bé mostrat. 
A les SET, los peus rentava 
als dexebles, y ensenyava 
exemples de humilitat. 

A les vuYT, nos ha dexat 
penyora molt estimada 
en son Còs sagramentat, 
per sempre sia alabat 
a milions de vegades! 

Ab molt gran humilitat, 
a les NOU, ell predicava 
als seus dexebles amats, 
que-ls tenia allà aplegats 
tots asseguts a la taula. 

Jesús, trist y adolorit, 
a les DEU, al hort entrava 
ab lo cor molt afligit. 
Tant patí aquella nit, 
que sanch e ayga suava. 

A les ONZE, ab gran amor, 
un àngel del cel devalla, 
portant-li per sa favor 
lo calze de Passió 
e la Creu santa y sagrada. 

A les DOTZE de la nit, 
Judes ab vos s'abraçava: 
ab senyal de bon amich, 
vos va vendre e trahir 
posant- vos en mans estranyes. 



A casa r Pontificat, 
a la UNA, vós portaren, 
ahont aquell mal criat 
que vós havieu curat 
vos donà una bofetada. 

No merexent tal rigor, 
puix Tautor sou de la vida, 
dos falsos acusadors 
aiííbaren, a les dos, 
per fer-vos perdre la vida. 

Oh quina tan gran rigor 
Jesús, a les tres, sentireu 
en mig d*aquells malfactors 
qui feyen burla de vós, 
donant-vos fortes punyides! 

A les QUATRE, us va negar 
Pere, a qui tant estimàveu, 
con lo gall hagué cantat: 
vent-lo de vós apartat, 
Senyor, molt prest lo mirareu. 

Vostre oure tan sagrat, 
a les ciNCH, bé fou ferit 
con aquells Juheus malvats 
cridaven tots ajustats 
prest havieu de morir. 

A les SIS, a Ponç Pilat 
cruelment vos aportaren: 
allà fóreu preguntat 
hon havieu ensenyat 
la Lley que vós predicàveu. 

A les SET, sens pietat 
a Herodes vos portaren, 

hon fóreu interrogat: 
ni paraula haveu tornat 
a çò qu'ell vos demanava. 

A les vüVT, ab crit alçat, 
altra vegada us lligaren, 
tornant-vos a Ponç Pilat, 
havent-vos fort maltractat 
pel camí la vil canalla. 

A les NOU, ab crueltat 
cinch mil açots vos donaren, 
en la columna lligat... 
Per pagar nostres pecats, 
Senyor, la sanch vos vessareu. 

Lo vostre santíssim cap, 
a les DEU, lo coronaren: 
Ecce homo us han mostrat, 
e scarnit, bofetejat, 
sentencia de mort vos daren. 

A les ONZB, us carregaren 
lo sant arbre de la Creu: 
pels carrers vos lo portareu, 
hon vostra Mare encontrareu, 
lo qual fou dolor cruel. 

Forts dolors, molt redoblades, 
a les DOTZE, us han donat: 
con los peus e mans sagrades 
en la creu foren clavats, 
vostre còs enarboraren. 

A la UNA, vós donaren 
l'abeuratge més cruel, 
donant- vos fel e vinagre. 
Com qu'és cosa tan amarga, 
no-n voleu vos, Rey del cel. 

A les DOS, haveu parlat 
ab la dolorosa Mare, 
con per fill haveu-li dat 
sant Joan, molt estimat, 
qui al peu de la creu stava. 

E stant en la creu estès, 
a les Ti^ES hores, fínareu, 
dihent: Consumatum est. 
Axí que acabareu, prest 
lo sperit a Déu donareu. 

A les QUATRE, bò y clavat 
Jesús en la Creu penjava, 
con aplegant un soldat, 
sens amor ni pietat, 
vos donà una llançada. 

Vostre còs tan maltractat, 
a les ciNCH, lo devallaren 
de la Creu, desfigurat, 
y en los braces Than posat 
de la dolorosa Mare. 

A les SIS, fou conduhit 
ab amor molt gran e pura 
lo sant CÒS de Jesucrist, 
lo qual degueren jaquir 
dedins una sepultura 

Oh Mare de pietat! 
Oh greu dolor de Maria! 
Oh Mare de soletat! 
En tota necessitat, 
socorreu aquell qui-us crida! 



Cfl^TICH 

A. LA MORT E PASSIÓ DEL MESSIES 




|n cant diví vull cantar 
del bon Déu, lo ver Meçsíes, 
de la mort e passió 
que r Divendres sant patia. 

Con estava dins del hort, 
ab lo cor plè d'agonia 
un àngel del cel baxà 
que r Pare li trametia. 

Diu que ha de morir en creu 
si r món salvar ell volia. 
Ell s'abraça ab una creu 
e crida Is Juheus que vingueu. 

Con arribaren allà, 
ab gran ràbia y gran malicia, 
ja prenen lo fill de Déu, 
ja-1 prenen y tost lo lliguen. 

Lo porten a Ponç Filat, 
a Filat lo trametien: 
Pilat lo féu acotar 
ab uns açots molt malignes 

Con l'hagueren acotat, 
ja-1 coronaven de spines: 
li carreguen una creu 
qu'ell portar-la no podia. 

Anant al munt de Calvari, 
ell se smayava y cahia. 
Bon Jesús és mort en creu, 
complides les profecies. 

Bon Jesús és mort en creu, 
no li façam heretgies. 
Perdoneu-me, bon Jesús, 
s^lveu-mç l'ànima mia. 

COBL•l•lS PIADOSES 

EN LES QUALS HOM DEMANA PERDÓ A JESÜS 
CRUCIFICAT 



ggiiGAM tots ab gran dolor 
^Eg ^ Jesus en creu clavat: 
Misericòrdia, Senyor, 
perdonau-nos tot pecat. 

Mirem en un pal clavada 
de Deu-Home la sculptura 
tan lletjament esborrada, 
que quasi no té figura. 
Tal efecte, pecador, 
has tu en un Déu causat: 
Misericòrdia, etc. 

Mirem en lo cap sagrat 
agudes puntes marines 
qui 1 tenen tot barrinat, 
puix són molt punyents espines. 
Tal corona de dolor 
nostre mal-pensà ha-li dat: 
Misericòrdia, etc. 

Mirem ab claus traspassades 
aquelles mans divinals, 
pagant les nostres errades 
de tots los tocaments mals. 



- 34 — 

Per tos passos, pecador, 
és també de peus clavat: 
Misericòrdia, etc. 

Ab dolor e amargura 
contemplem lo Rey del cel 
despullat en la creu dura 
sens tenir un pobre vel 
Tal pobresa y deshonor 
causà nostra vanitat: 
Misericòrdia, etc. 

Aquella amarga beguda 
que tastà lo Redemptor, 
patint una set aguda 
dins son còs, ab gran ardor; 
beure de tan mal sabor 
per nostra gola fou dat: 
Misericòrdia, etc. 

En aqueix pal, oh mon Déu! 
nostres culpes vos clavaren, 
e allí ab torment greu 
lo vostre còs dessangraren, 
convertint-se sa blancor 
en coral liquificat: 
Misericòrdia, etc. 

Estesos teniu los braços 
en aquexa creu sagrada, 
per que, dexant vostres llaços, 
nos dongau una abraçada. 
Mostra gran d'encesa amor 
d*un Déu tot enamorat! 
Misericòrdia, etc. 

Morint, lo cap inclinat 
tinguéreu vos, vida mia, 
mirant ab gran pietat 
a la part hon és Maria. 
Oh sagetes de dolor 
que a la Mare han traspassat! 
Misericòrdia, etc, 



En aqueix vostre pit sacre 
mirem la gran obertura, 
de nostres culpes lavacre, 
rajant-ne sanch y ayga pura.. 
Entrem allà sens temor, 
puix que stà a tots franquejat: 
Misericòrdia, etc. 

Los mèrits d'aytals dolors 
com en eix pal comportareu 
sien nostres valedors 
ab la sanch que-y escampareu. 
Sia ver remeyador 
a tot devot aplicat: 
Misericòrdia, etc. 

Puix de tots sou Salvador, 
e tan vos havem costat, 
misericòrdia, Senyor, 
perdonau nostre pecat. 




AVIS ALS MORTALS 




joRTALS, alerta, 
qu'és cosa certa 
com vindrà l'hora 
que morirèm. 
Puix lo temps passa, 
és malanança 

que al traspàs nostre 
gens no pensem. 

Si bé pensàvem 
e ruminavem 
quant nos convinga 
ans de morir, 
ab diligència 
la consciència 
scodrinyariem, 
vespre y matí. 

Aquesta vida 
és sense mida, 
de díe en díe 
vas acabant. 
Les gents sen riuen, 
per molt que-ls diguen: 
ja vindrà l'hora 
hon ploraran. 

Agoytau, pares, 
vigilau, mares, 
car de vosaltres 
naix tot lo mal, 
de la poca ànsia 
mala servança 
dels fills e filles, 
que-ls mal criau 

Si bé-ls criauveu, 
e-ls ensenyàveu 
mentre són jovens 
d'amar llur Deu, 
con .moririeu 
no temeríeu 
donar-ne compte 
davant Aquell. 

De què-t profita 
cantar e riure, 
jove profà 
molt deshonest? 

D'aquest mal vici 
allà al Judici 
compte daras 
en temps molt breu. 

Mira Is teus passes, 
desfés los llaces 
que r vil dimoni 
ten- te parats. 
Sospira y plora 
mentre n'és hora, 
fes tu memòria 
dels teus pecats. 

En lo carner, 
dins espay stret, 
se reduhexen 
les dignitats. 
Allà Corona, 
Tiara, y Borla, 
la Mitra y Sceptre, 
tot-hom hi va. 

Jo bé-us avise, 
puix que desige 
que tots se salven, 
jovens e vells. 
Donchs tu pondera 
e considera 
que, si-t condamnes, 
no-y hà remey. 

Avis preneu, 
no-us ne fieu 
de la vellesa, 
tal com fan molts. 
Ab fort esment, 
posau lo seny, 
que prou exemples 
veureu pel món. 

Per despedir-me, 
vull are dir-te 



esta sentencia 
per ton remey. 
Mira y remira 
que Déu te mira: 
sies hon sies, 
te stà present. 




DESEJSlGflflY DEü PECflDOfi 




ECADOR, qui continues 
en tes culpes e pecats, 
esmena la tua vida, 
no cometes més maldats: 
esmena y plora, 
mira qu'és hora 
de no dormir, 
car la divina Justicia 
del qui dorm se fa sentir. 

La causa que continues 
en tantes iniquitats 
és pensar que Déu no usa 
sinó de benignitats: 

mas bé pondera 

e considera, 

pus Déu és just, 
no dexarà sa justicia 
per acomplir lo teu gust. 

Lo pengar que tens de viure 
una vida de molts anys, 
és causa causant tot' hora 
a les ànimes molts danys: 

mas prou t'enganyes, 

e molt te danyes 

en presumir 
que no-t puga axí de sopte 
una mort del cel venir. 

Dels homens pots amagar- te, 
mas no-u faràs tu de Deu, 
car les coses més celades 
totes les sap e les veu: 

allà al Judici, 

culpes e vicis 

tot exirà, 
çò que tu tant amagaves 
tot lo món allí-u veurà. 

Tu dona qui vas scollada, 
amostrant spatlles e pits, 
al infern vas condemnada, 
hon daras rabiosos crits 

Ay malahurada 

e infortunada! 

l)é-u pagaràs! 
puix no volgueres cobrir-te, 
ab los dimonis iràs. 

Mentre que tu no t'aparts 
de totes ocasions, 
cometràs sempre pecats 
entre mil confusions: 

deus apartar-te-n 

e allunyar-te-n, 

sinó cauràs 

al infern entre diables, 
d'hon may més no exiras. 

Los pecats que tu cometes 
són llenya que portaràs 
al infern per a cremar-te 
con allà damnat seràs. 

Bé és fort cosa 

molt horrorosa 

e desbarat, 
un hom portar-se la llenya 
ab què ha d'esser cremat. 

Lo pecat és una corda 
que a molts lliga molt estret, 
és un pou que, si-y caus dintre, 
exir-ne envidés permet: 

a molts bé lliga, 

a pochs deslliga, 

és molt cruel; 
del infern les portes obra, 
tancant totes les del cel. 

No spers tu a penedir te 
en temps de la senectut, 
esmerçant con seràs lliure 
los anys de la joventut. 

Qui no se smena 

mereix gran pena, 

ne-u fa con vol: 
per castich, en mig del díe 
li s'eclipsarà lo sol. 

Amistançat, guardat bé, 
pecador, mira còm vius, 
que la mort més aprop tens 
de çò que tu-t creus ne dius. 

No tens judici, 

si en lo vici 

^ vols restar, 
§fltMmí qu*eotre greu desfici 
p^ «tmpre hauràs de crem^. 

Fer exa dona infamada 
ab qui vius amistançat, 
al infern ab un diable 
romandràs sempre abraçat. 

Allà cremant- te 

e abrasant- te 

rabiaras, 
vent que per delit blasmable 
en per tostemps penaràs. 

Com a amich avise-t are, 
germà meu en Jesucrist, 
abraça la sua Mare 
qui no-t dexarà patir; 

e persevera 

en la carrera 

del ben obrar, 
avorrint coses mundanes, 
car tot ho has de dexar. 

Si enteniment tinguesises, 
no pecaries may mé$, 
cogitant les coses estes 
qui-t diuen tot quant és ver: 

te smenaries, 

e ploraries 

tant com duras 
la tua tan curta vida, 
per arribar al descanç. 

DESPEf^TflDOH DEü C^ISTIfl 




|uix que la vida s'acaba, 
e tu vius tan descuydat, 
si t manquen les bones obres, 
què faràs, infortunat? 

En lo temps de joventut, 
és bé tot plè d'alegria, 
donant-li plahers e gust 
al còs axicom volia. 
Del morir no fas memòria, 
vivint ab gran libertat: 
si-t manquen les bones obres, 
què faràs, infortunat? 

Còm recobraràs lo temps 
d'aquell bé que t'has perdut 
ab los teus trateniments 
del temps en què has viscut? 
Demana misericòrdia 
dels mals que tu has obrats: 
si-t manquen les bones obres, 
què faràs, infortunat? 

Con vindran les agonies 
de la hora de la mort, 



que serà la despedida 
dé la ànima e del còs, 
conexeras a-les-hores, 
que lo món t'haurà enganyat. 
Sit manquen les bones obres, 
què faràs, infortunat? 

Còm ha de star la teua ànima 
en aquella ocasió 
en què hauràs de dar compte 
davant Déu, lo teu Senyor? 
De la mala vida y obres, 
de tot seràs acusat: 
si-t manquen les bones obres, 
que faràs, infortunat? 

Si stas en pecat mortal, 
morint sens confessió, 
ay, desgracia tan fatal! 
en aquella ocasió 
al infern portat seràs 
ab los altres condemnats. 
Sit manquen les bones obres, 
què faràs, infortunat? 

Allà bé-t caldrà patir 
lo foch e pena cruel, 
rabiant e malehint, 
sens que no-y haurà remey. 
No-y staras pas per un any, 
mas per una eternitat: 
si-t manquen les bones obres, 
què faràs, infortunat? 

També staras apartat 
de la vista del Senyor, 
qui sa cara-t girarà 
per ta condemnació. 
Ab sa Guarda, l'Angel sant 
ja may més no-t lliurarà: 
si-t manquen les bones obres, 
què faràs, infortunat? 



-14- 

Dexem-nos àté dè \à àhiiftft, 
mirem còm roftiàn lò cors 
lo qual tant afalagaves, 
què farà sirió fetor? 
Tots li giraran la cara, 
vehent tanta sutzetat: 
si-t manqueu les bohes dbf es, 
què faràs, infortunat? 

Ahon és la fantasia, 
la supèrbia, Tinterès 
que tenies cascuíi díé 
per atresorar diners? 
La sentencia dada és, 
e per tu ja stà acabat: 
si-t manquen les bones obres, 
què faràs, infortunat? 

Ahon són les delitanceS 
que cercaves deshonest? 
Cuydaves assadollar-te-íi, 
e s'acabaren molt prest: 
d'elles no tens altra cosa 
sinó 'ser desgraciat: 
si-t manquen les bones obres, 
què faràs, infortunat? 

Ans que no-t trauran de caSà, 
te faran un llarch vestit 
d'una molt pobre mortalla, 
mal tallat e mal cusit. 
Aquesta serà la paga 
que lo món t'haurà donat; 
si-t manquen les bones obres, 
què faràs, infortunat? 

Acompanyant ta desferra, 
tos parents te seguiran; 
en un llit cobert de terra 
lo teu còs hi posaran. 
Entre vermens y altres ossefe 
romandràs tu soterrat: 

sM manquen les bones obres, 
qnè faràs, infortunat? 

Veges, mira ta sentencia, 
miserable pecador: 
de dues coses la íxna^ 
greu pena o salvació. 
Procura fer penitencia, 
y alcançaras pietat: 
Sit manquen les bones obres, 
què faràs, infortunat? 

Germans meus, preneu exemple ' 
en la pompa y vanitat 
que lo món nos representa: 
si-1 crehem, som enganyats. 
Esmenem la nostra vida 
sens cometre més pecat: 
si-ns manquen les bones obres, 
què farem, infortunats? 




Oh hom qui vehent-me stas 
ja may no t'oWits de mi! 
Tal com te veus jo-m vegi, 
e còm jo stich te veuràs- 

